Adygia
Store norske leksikon,Geografi,Verdens geografi,Europa,Russlands geografi
Adygia, føderasjonssubjekt med status av republikk i den sørlige delen av europeisk Russland. Adygia inngår i den sørlige føderale kretsen. Republikken ligger nordvest for Kaukasus, som en enklave i Krasnodar distrikt. Utstrekningen er 7600 km2 og innbyggertallet 453 000 (2018). Flertallet av innbyggerne, 64 prosent, er russere, og 26 prosent av befolkningen er adygeer.
Hovedstaden er Majkop med 142 000 innbyggere (2018). Adygia ligger i tidssonen UTC +03.00 (Moksva-tid). Næring Adygia består vesentlig av sletteland med dyrking av hvete, solsikker og tobakk. Det er også oljeutvinning, tre- og næringsmiddelindustri. Historie Adygia ble opprettet som autonomt distrikt (oblast) i 1922. Området fikk status som republikk i 1992, og republikkens myndigheter undertegnet Føderasjonsavtalen. Les mer i Store norske leksikon Russland Russlands geografi Oversikt over Russlands historie Russlands politiske system